  Виталий Пронин Та сярысь ивортӥз партилэн Валтӥсь кенешезлэн секретарезлэсь ужзэ быдэсъясь Андрей Турчак.Тодмо ни: съездын эскеремын луозы кык валтӥсь ужпумъёс. Нырысетӥез - партия азьын 2018-тӥ арлы сылӥсь ужпумъёс, кыкетӥез - партилэн кивалтон ёзъёсысьтыз кадръёслэн выльдӥськонзы. Партилэн Валтӥсь кенешезлэн та нуналъёсы ортчем президиумаз куд-ог выль нимъёс юнматэмын ни. Кылсярысь, «Огъя Россия» партилэн ЦИК-еныз кивалтӥсьлэсь ужзэ быдэсъялоз Псков улос Кенешысь депутат Александр Борисов, нош ЦИК-лэсь аппаратсэ валтоз Псков улослэн ик азьвыл губернаторез Максим Жаворонков.Съездын радъямын луоз партилэн проектъёсыныз адӟытон, ужалозы дискуссиосъя 7 площадкаос. Котькуд 5 сюрс ёзчилэсь 1 делегат бырйыны куремын. Кин Удмуртилэсь мыноз - тодмо луоз декабре. Толэзь кутсконын радъяськоз партилэн элькунысьтымы ёзэзлэн конференциез, соку ик быръёзы делегатъёсты.Элина Кумачёва.  